Publication: Magyar Közlöny
Issue: MK-2001-147 (Year: 2001, Number: 147)
Era: 1990-2004
Section: a 43/2001. (XII. 18.) EüM rendelethez
Paragraph Index: 1447

1. Táplálkozás-egészségügyi ismeretek alkalmazása A tanuló legyen képes — ismertetni a hazai élelmezés- és táplálkozástudomány fejlődését, — ismertetni a korszerű, egészséges táplálkozás szakmai irányelveit, ajánlásait, — ismertetni a táplálkozás és betegségek összefüggéseit, — elősegíteni az egészséges táplálkozás elterjesztését, — kiemelten elősegíteni a gyermekkori kiegyensúlyozott táplálkozás megvalósítását, — elősegíteni a nem fertőző, krónikus betegségek megelőzését a közétkeztetés területén, — segíteni a közétkeztetésben az élelmiszerbiztonság javítását, — ismertetni az Élelmiszertörvény, a Magyar Élelmiszerkönyv, a népegészségügyi program szakterületre vonatkozó fejezeteit, — ismerni és alkalmazni az élelmiszerek előállításával és forgalmazásával kapcsolatos jogszabályokat, szabályozókat, — elvégezni egyes kórállapotoknak megfelelő speciális étrendek, diéták, illetve hagyományostól eltérő étrendek összeállítását.

Source: https://magyarkozlony.hu/hivatalos-lapok/081ead607991afd38dd4901a56fa43cd5378d72c/dokumentumok/d0ddd14b85b63f328b5b94f23ccb79c490472c68/letoltes